Boedromia

Boedromia () oli antiikin Ateenassa vietetty juhla, joka oli omistettu Apollon Boedromiokselle eli ”Apollon Auttajalle”. Sitä vietettiin juhlasta nimensä saaneen Boedromion-kuun 7. päivä eli nykyisen syys-lokakuun aikoihin.

Apollonin epiteetti Boedromios (”Auttaja” < , ”hädässä auttava”), jota käytettiin muun muassa Boiotiassa, antaa ymmärtää, että Apollonia kunnioitettiin juhlassa jonkinlaisena sodanjumalana joko omasta ansiostaan tai siksi, että Apollonin oraakkelien katsottiin antaneen hyödyllisiä neuvoja. Juhlalle itselleen esitetään kreikkalaisessa mytologiassa kuitenkin useita selityksiä.Pausanias: Kreikan kuvaus 9.17.1; Kallimakhos: Hymni Apollonille 69. Plutarkhoksen mukaan Theseus uhrasi Apollonille ennen amatsoneja vastaan käymäänsä taistelua, joka käytiin Boedromion-kuussa. Ateenalaiset viettivät Boedromia-juhlaa voitokkaan taistelun kunniaksi vielä myöhempinäkin aikoina.Plutarkhos: Kuuluisien miesten elämäkertoja, Theseus 27. Euripideen ja Sudan mukaan juhlan alkuperä oli kuitenkin taistelussa, joka seurasi, kun Ksuthos tai tämän poika Ion tuli apuun Eumolpoksen hyökättyä Ateenaan.Euripides: Ion 59.

Juhlasta itsestään ei tiedetä paljoakaan, lukuun ottamatta sitä seikkaa, että silloin uhrattiin Apollonin lisäksi myös Artemiille.

 Lähteet 

Luokka:Antiikin Ateenan juhlat